L'atleta local Abderrahman El Khayami rep la insígnia de la ciutat
11 de març 2019

![Imagen 1](/media/lg4cpyrf/010maq_rec_abderrahman_01.jpg)![Imagen 2](/media/iraogma3/010maq_rec_abderrahman_02.jpg)

L'alcalde de Sagunt, Quico Fernández, i el regidor d'Esports, Miguel Chover, van rebre l'atleta local Abderrahman El Khayami en el Saló de Plens del consistori on li van fer lliurament de la insígnia de la ciutat per proclamar-se campió d'Espanya de Cross per equips en la modalitat de relleu mixt, el diumenge 24 de febrer, en el campionat celebrat en la localitat de Linares (Jaén).

  

Chover va manifestar la seua felicitat per rebre l'atleta en el consistori ja que el que ha aconseguit “**és molt meritori**”. A més d'este campionat, el delegat va recordar altres èxits aconseguits per Abderrahman, “**per la qual cosa per a nosaltres, i especialment per a mi com a dirigent de l'esport en esta localitat, és un vertader honor que estigues ací i celebres els teus èxits conjuntament amb nosaltres i amb els teus propparents**”.

  

![](/media/hegghruz/010c_rec_abderrahman_03.jpg)  

Per altra banda, Fernández va donar l'enhorabona a l’atleta i el va animar a continuar treballant per a aconseguir més èxits. L'alcalde va agrair l'esforç i el treball de Abderrahman i del seu entrenador perquè amb estos èxits “**tenim una projecció de la nostra ciutat en l'àmbit esportiu que ens situa com a referent**”. A més va recordar que la ciutat té bones instal·lacions esportives i que des del consistori es fa un esforç en inversions pressupostàries per a fomentar l'esport a la ciutat perquè “**la nostra idea és que qualsevol persona practique esport al nivell que siga**”.

  

L'equip d’El Khayami està format pels atletes Lidia Campo, María del Mar Casilla i Víctor Ruiz. El relleu mixt consta de quatre postes de 2.000 metres cadascuna, eixint en primer lloc una dona, en segon lloc un home, en tercer lloc una dona i finalitza un atleta masculí. Este ordre s'alterna cada temporada. En este cas, Abderrahman El Khayami va rebre el testimoni en segona posició i va entregar en primera posició que ja no perdria l'equip fins a entrar vencedor en meta.

  

*   [](http://www.facebook.com/sharer.php?u=https://aytosagunto.es/va/actualitat/l-atleta-local-abderrahman-el-khayami-rep-la-insignia-de-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/l-atleta-local-abderrahman-el-khayami-rep-la-insignia-de-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-atleta-local-abderrahman-el-khayami-rep-la-insignia-de-la-ciutat/ "Linked In")
*   [](mailto:?body=https://aytosagunto.es/va/actualitat/l-atleta-local-abderrahman-el-khayami-rep-la-insignia-de-la-ciutat/)